Ahoj, ja nemením veci, ktoré som reálne nenavštívil.

Čo sa týka príkladu č. 1 – áno, viem, že ten prechod na Ľavobrežnej je zrušený. Viem, že je tam z jednej strany zábrana a stále je tam slabo viditeľná zebra. Len som trochu nepochopil, či mi vytýkaš to, že som ho neodstránil, alebo to, že som nastavil, že tam je ostrovček 🤔.

Čo sa týka príkladu č. 2 – tiež viem, že niektoré tie semafory na Kragujevskej nikdy nefungovali. Znamená to však, že keď niečo nefunguje, tak to neexistuje? Keď tam raz semafor je, tak je to predsa prechod so semaforom, aj keď nefunkčným. Okrem toho som zmenil len tie prechody, semafory v tých križovatkách tam boli už predtým. Taktiež som nikde na wiki nenašiel, že by sa prechody s nefunkčnými semaformi mali označovať ako prechody bez semaforov, takže neviem, čo sa ti na tom zdá „úplne mimo reality“.

Čo sa týka kvality – s tým úplne súhlasím a aj sa snažím pridávať kvalitné dáta. Lenže napríklad pri tých prechodoch ide väčšinou o drobné chýbajúce alebo nesprávne detaily. Keď naraz upravím 20 prechodov, chápem, že to môže vyzerať, akoby som uprednostňoval kvantitu.

S tými Google Mapami úplne súhlasím – nechápem, ako to môže niekto ospevovať. Problém sa tam ani poriadne nedá nahlásiť, a keď sa človek pokúsi niečo opraviť cez ich otrasný editor ciest, tak to možno po dvoch mesiacoch čakania bez komentára niekto zamietne. Asi preto, že tam nie sú aktuálne satelitné snímky, streetview alebo ja neviem.